钦定古今图书集成/历象汇编/乾象典/第030卷 > 《测食》 > 《日食月食辩》
## 钦定古今图书集成/历象汇编/乾象典/第030卷 > 《测食》 > 《日食月食辩》

夫日食与月食，固自有异。盖月食天下皆同，而日食
则否。日食，此地速，彼地迟，此地见多，彼地见少；此地
见偏南，彼地见偏北，无有相同者也。而月食则凡地
面见之者，大小同焉，迟速同焉，经候同焉，唯所居不
同子午线者，则时刻不同矣。盖月一入影，失其借光，
更无处可见其光也。